Történeti modul – kötelezően választandó (4) – DK-BA (Designkultúra BA 1. és 2. évesek)

**Tárgyalkotás az újkorban**

előadás

Semsey Balázs

Moholy-Nagy Művészeti Egyetem, Elméleti Intézet

2019/2020 tanév, II. félév, kedd 8:30-11:20

**1. Oktatás célja**

Az európai iparművészet történetének rövid áttekintése a reneszánsztól a 19. századig – az újkori művészetfogalom megjelenésétől az ipari termelés korszakának kezdetéig; az iparművészet fogalmának kialakulása és változása a design megjelenése előtt.

**2. Tantárgy tartalma**

Vetítésre épülő, kronologikus felépítésű előadások, amelyek során a hallgatók megismerkedhetnek a modern kori tárgykultúra előzményeivel és hagyományos műfajaival, a művészeti stílusok jellemző elemeivel, valamint az anyagi kultúra emlékeinek művelődés- és társadalomtörténeti jelentőségével. A kurzus elsősorban a budapesti Iparművészeti Múzeum gyűjteményeinek anyagára épül – esetenként kitekintéssel az európai művészettörténet más jelentős emlékeire.

**3. Számonkérés és értékelés rendszere**

Vizsga (írásban vagy szóban): a kurzus során tárgyalt műalkotások felismerése és a rájuk vonatkozó ismeretek (műfaj, technika, stílustörténeti jellemzők) rövid összefoglalása.

**4. Irodalom**

* *Régiségek könyve.* Szerk. Voit Pál. Gondolat, Budapest, 1983
* István Mária: *Mesterség és művészet az ókorban és a korai középkorban.* Budapest, Magyar Iparművészeti Egyetem, 2002
* *Az európai iparművészet stíluskorszakai.* [Kiállítási katalógus-sorozat] Iparművészeti Múzeum, Budapest 1988–1996
  + *Reneszánsz és manierizmus.* Szerk. Péter Márta és Bardoly István (1988)
  + *Barokk és rokokó.* Szerk. Péter Márta és Bardoly István (1990)
  + *A klasszicizmustól a biedermeierig.* Szerk. Péter Márta és Szilágyi András (1990)
  + *Historizmus és eklektika.* Szerk. Vadas József és Vadászi Erzsébet (1992)
  + *Szecesszió – A 20. század hajnala.* Szerk. Szilágyi András és Horányi Éva (1996)
* *Esterházy-kincsek. Öt évszázad műalkotásai a hercegi gyűjteményekből.* Szerk. Szilűágyi András. Ipaművészeti Múzeum, Budapest, 2006